জমজম কূপ
জমজম কুয়া () হল মক্কায় মসজিদুল হারামের অভ্যন্তরে অবস্থিত একটি কুয়া। এটি কাবা থেকে ২০ মি (৬৬ ফুট) দূরে অবস্থিত। ইসলামি বর্ণনা অনুযায়ী, নবী ইবরাহিম (আ) তার স্ত্রী হাজেরা (আ) ও শিশুপুত্র ইসমাইল (আ) কে মরুভূমিতে রেখে আসার পর জিবরাঈল (আ) এর পায়ের আঘাতে এর সৃষ্টি হয়।
মসজিদুল হারামে আগত লোকেরা এখান থেকে পানি পান করে।
মায়া দেবী মন্দির, লুম্বিনী
মায়া দেবী মন্দির নেপালের লুম্বিনী অঞ্চলে অবস্থিত একটি প্রাচীন বৌদ্ধ মন্দির, যা ইউনেস্কো ঘোষিত একটি বিশ্ব ঐতিহ্য স্থান। এটি গৌতম বুদ্ধের জন্মস্থান লুম্বিনীর প্রধান মন্দির। মন্দিরটির সাথেই একটি পুকুর এবং একটি উদ্যান রয়েছে। সম্রাট অশোক এটি খ্রিস্ট-পূর্ব তৃতীয় শতকে তৈরি করেছিলেন বলে ধারণা করা হয়।। ২০১৩ সালে এখানে খ্রিস্ট-পূর্ব তৃতীয় শতকে নির্মিত একটি স্থাপনা পাওয়া গেছে।।